县

县，是汉字文化圈传统意义上搭法律地位上个行政单位名称。蹲拉中国，汉语“县”是勒勒市底下、乡上头个行政单位，搭仔县级市平级，目前有省管县试点。蹲拉日本，日语“県”是国家最高等级个行政区。

 历史 

 起源 
“县”来拉《说文解字》里释“系也”，注“此本是县挂之县，借为州县之县。今俗加心，别作悬，义无所取”。就是讲今朝个“悬”字就是古代个“县”，后因引申作为行政区名使用，故而两字渐分。

“县”成为行政区名称始于春秋时期。中国学界拿县个演进过程归纳为三隻阶段：

 县鄙之县 
西周时期，一国之区域主要以国（或称都）、野（或称鄙）区分。

 县邑之县 
春秋时期，开手主要设置拉各诸侯国个边疆之地。当时楚、秦、晋、魏等诸侯大国兼併著周围别样小国，不再另行封建，就蹲拉原来个“国”设置“县”。楚武王（前740－前690年）灭权国改权县，派斗缗管理去就是顶早明确见于文献个设县记录，也是春秋头一单。

 郡县之县 
到著春秋后期，各国拿县制推广到内地，边疆之地则设置郡——面积比县大，军事力量搭重要性超过县，但是地广人稀，行政地位比县低。晋顷公十二年（前514年），赵、知、韩、魏、范、中行六氏大夫联手消灭祁氏搭羊舌氏，拿渠拉个田地分成功十隻县，任命十人为县大夫。标志郡县之县出现。战国时期，各国疆域逐渐成型，即使是边境也逐渐繁荣起来。难郡下开始设县，逐渐产生郡、县两级制。

 中国以外个县 

 日本个县 
日本从明治维新开始废藩置县，用县当一级行政单位。个毛日本一塌刮子有43县，加上一都、一道、两府，一共47个县级行政区。

日本县个头头讴知事，由县民选举产生。

 美国个县 
美国个县（county），有辰光也讴郡，是美国州下底个两级行政单位。美国有三千个左右个县。

 罗马尼亚个县 
罗马尼亚个县是伊个一级行政单位。

 俄罗斯帝国个县 
俄罗斯帝国作苏联初期，省下底设县（уезд）。1929年后头撤销。

 印度个县 
印度个县是邦下底个两级行政单位，或者专区下底个三级行政单位。

参考 
镇‎
乡
街道
郡 (泰国)

Category:县